text: সরকারি শহীদ সোহরাওয়ার্দী কলেজ পুরনো ঢাকার লক্ষ্মীবাজারে অবস্থিত একটি সরকারি কলেজ। এই কলেজটিতে বর্তমানে উচ্চ মাধ্যমিক, স্নাতক ও স্নাতকোত্তর পর্যায়ে অধ্যায়নের সুব্যবস্থা রয়েছে। ২০১৭ সালের ১৬ ফেব্রুয়ারি কলেজটি ঢাকা বিশ্ববিদ্যালয়  অধিভুক্ত হয়।
  
  ইতিহাস 
  ১৯৪৯ সালের ১১ নভেম্বর নালগলার ৫/১, জুম্মন ব্যাপারী লেনে (ভাওয়ালরাজ এস্টেট) কলেজটির কার্যক্রম শুরু হয়। তখন মুহাম্মদ আলী জিন্নাহর উপাধি অনুসারে কলেজের নাম রাখা হয় কায়েদ-ই-আজম কলেজ। পরবর্তীতে লক্ষ্মীবাজারে জমি ক্রয় করে কলেজটিকে সেখানে স্থানান্তর করা হয়। আর নালগলার ভবনটিকে ছাত্রাবাসে রূপান্তর করা হয়। ১৯৫০ সালে সৈয়দ জহির আহসান কলেজটির প্রথম অধ্যক্ষ হিসেবে দায়িত্ব গ্রহণ করেন।
  
  শুরুতে কলেজটিতে কেবল আই.এ, আই.কম, এবং বি.কম কোর্সের অনুমোদন ছিল। পরবর্তীতে ১৯৫৫ সালে উচ্চ মাধ্যমিক স্তরে বিজ্ঞান বিভাগ চালু হয়। ১৯৫৬ সালে চালু হয় বি.এ (পাশ) কোর্স। এরপর ১৯৫৮ সালে কলেজটিতে বি.এসসি কোর্স চালু হয়। সেসময় ঢাকার অন্য কোনো কলেজে বিজ্ঞান বিষয়ে উচ্চশিক্ষার সুযোগ ছিলনা।
  
  বাংলাদেশের স্বাধীনতার পর ১৯৭২ সালে কলেজটির নাম পরিবর্তন করে হোসেন শহীদ সোহরাওয়ার্দীর নামানুসারে কলেজটির নাম রাখা হয় শহীদ সোহরাওয়ার্দী কলেজ। ১৯৮৪ সালের ১ নভেম্বর কলেজটি সরকারি কলেজে পরিণত হলে এর নাম হয় সরকারি শহীদ সোহরাওয়ার্দী কলেজ।
  
  ২০০৪-০৫ শিক্ষাবর্ষে কলেজটিতে জাতীয় বিশ্ববিদ্যালয়ের অধীনে স্নাতক (সম্মান) কোর্স চালু করা হয়। ২০১৭ সালের ১৬ ফেব্রুয়ারি কলেজটি ঢাকা বিশ্ববিদ্যালয়ের অন্তর্ভূক্ত হয়।
  
  বিভাগ ও অনুষদ
  
  কলা এবং মানবিক অনুষদ 
  এই অনুষদটি নিম্নলিখিত বিভাগের জন্য গঠিত:
   বাংলা বিভাগ
   ইংরেজি বিভাগ 
   অর্থনীতি বিভাগ
   রাষ্ট্রবিজ্ঞান বিভাগ
   ইতিহাস বিভাগ
   ইসলামের ইতিহাস এবং সংস্কৃতি বিভাগ 
   দর্শনশাস্ত্র বিভাগ 
   সমাজবিজ্ঞান বিভাগ
  
  বিজ্ঞান অনুষদ 
  এই অনুষদটি নিম্নলিখিত বিভাগ সমূহ নিয়ে গঠিত:
   পদার্থবিজ্ঞান বিভাগ
   রসায়নবিজ্ঞান বিভাগ
   উদ্ভিদবিজ্ঞান বিভাগ
   প্রাণিবিজ্ঞান বিভাগ
   মৃত্তিকাবিজ্ঞান বিভাগ
   গণিত বিভাগ
   ভূগোল ও পরিবেশ বিভাগ
  
  বাণিজ্য অনুষদ 
  এই অনুষদটি নিম্নলিখিত বিভাগ সমূহ নিয়ে গঠিত:
   হিসাববিজ্ঞান বিভাগ
   ব্যবস্থাপনা বিভাগ
   মার্কেটিং বিভাগ
   ফিন্যান্স ও ব্যাংকিং বিভাগ
  
  গ্রন্থাগার 
  কলেজের গ্রন্থাগারটি পশ্চিম পাশের ভবনের নীচ তলায় অবস্থিত। এখানে পাঠ্যবই, গল্পের বই, উপন্যাসের বই রয়েছে। কলেজের শিক্ষার্থীরা পরিচয়পত্র দেখিয়ে বই বাসায় নিয়ে যেতে পারে। লাইব্রেরীতে বসার জন্য সাধারণ কাঠের বেঞ্চ ও টেবিল রয়েছে।
  
  অবস্থান
  কবি নজরুল কলেজ সংলগ্ন বাহাদুর শাহ পার্ক মোড় থেকে পূর্ব দিকে লক্ষ্মীবাজার রোডের শেষ মাথায় হাতের বাম পাশে মেইন রোড থেকে কিছুটা ভিতরে এই কলেজটি অবস্থিত।
  
  চিত্রশালা
  
  আরও দেখুন
   কবি নজরুল সরকারি কলেজ
   নটর ডেম কলেজ, ঢাকা
   সেন্ট গ্রেগরিজ উচ্চ বিদ্যালয়
   সরকারি তিতুমীর কলেজ
  
  তথ্যসূত্র
  
  বহিঃসংযোগ 
  
   প্রাতিষ্ঠানিক ওয়েবসাইট
  
  বিষয়শ্রেণী:ঢাকা ভিত্তিক সংগঠন
  বিষয়শ্রেণী:ঢাকা জেলার কলেজ
  বিষয়শ্রেণী:১৯৪৯-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:ঢাকা বিশ্ববিদ্যালয়ের অধিভুক্ত কলেজ
title: সরকারি শহীদ সোহরাওয়ার্দী কলেজ